
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 22T/53/2024 6624010413 10. 09. 2024 JUDr. Tatiana Kovácsová ECLI:SK:OSLC:2024:6624010413.2
ROZSUDOK V MENE SLOVENSKEJ REPUBLIKY Okresný súd Lučenec na hlavnom pojednávaní konanom dňa 10.09.2024 samosudkyňou JUDr. Tatianou Kovácsovou takto rozhodol: Obžalovaný A. A., nar. XX.XX.XXXX v B. v Maďarsku, trvale bytom C. D. E., D. F. G. X/X, H. A., prechodne bytom I., A. J. X, G., adresa na doručovanie: I., A. J. X, G., občan Talianskej republiky, sauznáva za vinného,že - dňa 03.04.2024 v čase asi o 14:32 hod. po ceste II/585 v meste Lučenec pri mestskej tržnici v smere na obec Panické Dravce po predchádzajúcom užití psychoaktívnej návykovej látky - metamfetamínu (pervitínu), viedol osobné motorové vozidlo zn. Volkswagen Jetta, EČ: KZB-654 (Maďarsko), kde bol zastavený a kontrolovaný hliadkou PMJ Lučenec, následne sa na výzvu polície podrobil dychovej skúške na zistenie prítomnosti alkoholu v dychu, ktorá bola negatívna, avšak nakoľko javil príznaky požitia iných návykových látok, bol vyzvaný na odber krvi, na základe čoho bola u neho znaleckým dokazovaním stanovená prítomnosť metamfetamínu v krvi v čase jazdy v koncentrácii 224,72 ng/ml a amfetamínu v koncentrácii 76,16 ng/ml, pričom v dôsledku koncentrácie týchto látok a ich vplyvu na psychické, senzorické a motorické funkcie organizmu nebol schopný bezpečne viesť motorové vozidlo, teda - vykonával v stave vylučujúcom spôsobilosť, ktorý si privodil vplyvom návykovej látky, činnosť, pri ktorej by mohol ohroziť život alebo zdravie ľudí, alebo spôsobiť značnú škodu na majetku, čím spáchal - prečin ohrozenia pod vplyvom návykovej látky podľa § 289 odsek 1 Trestného zákona. rozhodol: Za to sa odsudzuje podľa § 289 ods. 1 Tr. zák. s použitím § 38 ods. 2 Tr. zák. na trest odňatia slobody v trvaní 4 (štyroch) mesiacov.
Podľa § 49 ods. 1 písm. a) Tr. zák. súd obžalovanému výkon trestu podmie n e č n e o d k l a d á a podľa § 50 ods. 1 Tr. zák. určuje skúšobnú dobu v trvaní 1 (jedného) roka. Podľa § 61 ods. 1, 2 Tr. zák. súd obžalovanému ukladá trest zákazu činnosti vedenia motorových vozidiel v trvaní 1 (jedného) roka. Podľa § 172 ods. 2 Trestného poriadku bol vyhotovený zjednodušený písomný rozsudok, ktorý neobsahuje odôvodnenie, nakoľko sa po jeho vyhlásení prokurátor a obžalovaný vzdali práva na podanie odvolania. Poučenie: P o u č e n i e : Proti tomuto rozsudku môže obžalovaný a prokurátor podať odvolanie do 15 dní od oznámenia, pokiaľ sa pred uplynutím tejto lehoty tohto svojho práva výslovne nevzdávajú. V rovnakej lehote s obžalovaným môžu podať odvolanie v jeho prospech aj príbuzní obžalovaného v priamom rade, jeho súrodenci, osvojiteľ, osvojenec, manžel a druh. Poškodený môže podať odvolanie pre nesprávnosť výroku o náhrade škody. Včas podané odvolanie má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2024:6624010413.2 (dáta aktuálne k 11. 11. 2026). Záväzné je znenie zverejnené súdom.




